2. स्कूलों की मान्यता के मापदंडः आदर्श नियमों के तहत किसी भी स्कूल को मान्यता पाने के लिए एक गैर-लाभकारी सोसायटी या ट्रस्ट के तौर पर पंजीकृत होना होगा। यह दोनों ही प्रावधान अधिनियम की मूल भावना के खिलाफ हैं, जिसमें कई प्रयासों के बाद भी स्कूलों के लिए गैर-लाभकारी होने की अनिवार्यता नहीं है। आम कानूनों के तहत मान्यता प्राप्त किसी भी व्यक्ति या संगठन को स्कूल चलाने का अधिकार होगा, लेकिन सरकारी सहित सभी स्कूलों के लिए गुणवत्ता, जवाबदेही और पारदर्शिता के मापदंडों पर खरा उतरना अनिवार्य होगा।